[{"text_idx": "#000005", "text": "Os ydych chi neu aelod o\u2019r teulu yn chwilio am gartref i fyw\u2019n annibynnol wrth fynd yn hy\u0302n, efallai mai Awel y Coleg yn nhref Y Bala, Gwynedd yw\u2019r lle i chi."}, {"text_idx": "#000006", "text": "Cynllun gofal ychwanegol yw Awel y Coleg a sefydlwyd yn 2012 gan Grw\u0302p Cynefin mewn partneriaeth a\u0302 Chyngor Gwynedd. Wedi ei leoli gyferbyn ag Ysgol Godre\u2019r Berwyn, mae\u2019r cynllun yn darparu cartref, cefnogaeth a gwasanaethau gofal i bobl dros 55 oed."}, {"text_idx": "#000008", "text": "Byddwch yn gallu parhau i fyw\u2019n annibynnol yn un o\u2019n 30 o fflatiau hunangynhaliol sydd ar y safle, ond gyda\u2019r sicrwydd bod cefnogaeth ar gael 24 awr y dydd, os bydd angen."}, {"text_idx": "#000010", "text": "Cefnogir preswylwyr a\u2019u hannog i fyw bywyd llawn ac egni\u0308ol, gan ddatblygu eu diddordebau a chynnal eu hiechyd a\u2019u lles. Mae staff Grw\u0302p Cynefin yn darparu cefnogaeth materion tai i bob tenant ac mae ti\u0302m gofal ymroddedig a phrofiadol ar y safle 24 awr y dydd. Bydd cynlluniau cefnogaeth a gofal personol hyblyg ar gael, pe bai angen, wedi eu datblygu gyda chi i weddu eich anghenion presennol ac i\u2019r dyfodol."}, {"text_idx": "#000012", "text": "Gyda\u2019ch drws ffrynt eich hun, eich fflat yw eich cartref lle gallwch barhau i goginio, derbyn ymwelwyr a mwynhau byw\u2019n annibynnol. O fewn pob fflat mae cegin, ystafell fyw, ystafell ymolchi ac ystafell wely. Mae\u2019r cynllun wedi ei ddylunio i\u2019ch galluogi i fyw yn eich cartref eich hun cyn hired a\u0302 phosib ac i wneud byw\u2019n annibynnol yn haws."}, {"text_idx": "#000014", "text": "Wrth rentu fflat un neu ddwy ystafell wely yn Awel y Coleg, cewch hefyd fynediad i lolfa gymunedol lle mae cyfle i gymdeithasu a\u0302 thrigolion eraill a mwynhau gweithgareddau fel celf a chrefft, boreau coffi, cwis, sesiynau ymarfer corff, canu mewn co\u0302r, sesiynau rhyng-genedlaethol gyda phlant a phobl ifanc lleol a gweithgareddau garddio. Mae ystafell grefftau hefyd ar gael i chi fwynhau a gweithio\u2019n dawel."}, {"text_idx": "#000015", "text": "Allan yn yr ardd yng nghanol y safle, cewch gyfle i ymlacio a mwynhau\u2019r awyr iach. Mae byw yn Awel y Coleg yn eich galluogi i gynnal eich annibyniaeth a\u2019ch preifatrwydd a chael y dewis i gymdeithasu a chyd-ymuno fel y dymunwch."}, {"text_idx": "#000017", "text": "Gweinir pryd canol dydd yn y bwyty cymunedol yn ddyddiol, gan roi\u2019r cyfle i drigolion dderbyn pryd iach a blasus wrth sgwrsio dros ginio."}, {"text_idx": "#000018", "text": "Os ydych chi neu aelod o\u2019ch teulu eisiau sgwrs neu wybodaeth bellach am rentu fflat yn Awel y Coleg, yna cysylltwch a\u0302 ni."}, {"text_idx": "#000019", "text": "Am fwy o wybodaeth, ffoniwch 0300 111 2122 neu e-bostiwch: "}, {"text_idx": "#000021", "text": "Un o drigolion Awel y Coleg: \u201cRydym yn ffodus o fod yn byw mewn lle braf, efo staff gofalgar yn gweithio droson ni, ac yn gofalu\u2019n annwyl iawn amdanom ni.\u201d"}]